1. На основу члана 29. ст. 4 Закона о јавној својини („Службени гласник РС“, број 72/2011 и 88/201305/2014, 104/2016 – др.закон, 108/2016, 113/2017 и 95/2018) ,члана 99.став 20 Закона о планрању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон*-*и 9/2020), члана 184 Закона о општем управном поступку („Сл.гласник РС“,бр.18/2016 и 95/2018 – аутентично тумачење) и члана 40. Статута општине Чајетина(„Службени лист општине Чајетина“, бр.2/2019), Скупштина општине Чајетина, на седници одржаној дана 28.децембра 2020.године, доноси :
2. **О Д Л У К У**
3. **О ПРИБАВЉАЊУ У ЈАВНУ СВОЈИНУ ДЕЛОВА КАТ.ПАРЦЕЛА 3693 И 3695/1 КО БРАНЕШЦИ**

**1.ПРИБАВЉА СЕ** у јавну својину непосредном погодбом земљиште означено као :

а) део кат.парцелa 3693 KO Бранешци у својини Велисава Нинчића из Бранежаца, у оквиру аналитичко геодетских тачака: 3,4,5,6,7,8,9,10,11,12,13,14,15,16,17,18,19,20 површине 389 m2  за износ накнаде од 1.283.700 динара .

б) део кат.парцеле 3695/1 КО Бранешци у сусвојини Љубише Лојанице из Бранежаца са обимом удела од 150/10561 и Велисава Нинчића из Бранежаца са обимом удела од 10411/10561 у оквиру аналитичко геодетских тачака : 1,2,3,4 површине 70 m2 и у оквиру аналитичко геодетских тачака : 21, 22, 23, 24, 25, 26, 27, 28, 12, 11 површине 153 m2 за износ накнаде од 735.900,00 динара.

у складу са пројектом препарцелације кат.парцела бр. 3693 и 3695/1 обе КО Бранешци, израђеним од стране предузетничке радње : „Архитекстонска радионица STRICH“, Марија Радишић ПР из Београда, одговорни урбаниста Марија Д.Радишић д.и.а.

**2.** О прибављању непокретности у јавну својину из тачки 1. ове одлуке закључиће се уговори између власника парцела и општине Чајетина, чијем закључењу су странке дужне да приступи у року од 30 дана од дана доношења решења. У противном, има се сматрати да су стгранке одустале од захтева зи ово решење ће се поништити.

**3.** Овлашћује се председник општине Чајетина, Милан Стаматовић да у име општине Чајетина закључи уговор из тачке 4. ове одлуке.

**4.** Уговори о прибављању непокретности из тачке 1.ове одлуке закључују се по претходно прибављеном мишљењу јавног правобранилаштва општине Чајетина и исти се оверавају код јавног бележника а трошкови овере падају на терет општине Чајетина .

 **5.** Ова одлука ће се објавити у „Сл.листу општине Чајетина“ и ступа на снагу у року од осам дана по објављивању.

1.
2.

***О б р а з л о ж е њ е***

Дана 03. септембра 2020 године, Општинској управи Чајетина обратило се Општинско правобранилаштво Општине Чајетина захтевом за прибављање у јавну својину делова кат.парцела 3693 и 3695/1 КО Бранешци.

У захтеву се наводи да се Општинском правобранилаштву Општине Чајетина обратио Велисав Нинчић из Бранежаца, захтевом за мирно решавање спорног односа, у коме наводи да је књижни власник кат.парцеле бр.3693 КО Бранешци и ванкњижни власник кат.парцеле бр.3695/1 КО Бранешци. У захтеву се даље наводи да је преко северног дела наведених парцела општина Чајетина изградила пут и на тај начин извршила фактичко заузеће дела тих парцела, па је потребно извршити изузимање истог, те да је поступајући по поднетом захтеву Правобранилаштво прибавило Елаборат геодетских радова – скице заузећа за кат.парц. 3693 и 3695/1 обе КО Бранешци из којих се недвосмислено може утврдити да је извршено заузеће предметних кат.парцела па се исто обраћа захтевом за провођење поступка у циљу прибављања у јавну својину делова наведених кат.парцела заузетих приликом изградње пута где је инвеститор била општина Чајетина.

Уз захтев су приложени : извод из листа непокретности број 77 и 1010, Закључак Општинског већа број 400-508/2020-01 од 25.05.2020.године, акт о достави просечне тржишне вредности Минситарства финансија одељења за контролу издвојених активности Ужице број 100-464-08-00360/2020-000 од 30.12.2020.године, као и елаборат геодетских радова – снимање заузећа на кат.парц. бр. 3693 и 3695/1 КО Бранешци.

Поступајући по захтеву поступајући орган утврдио је :

* да је Велисав Нинчић власник кат.парцела бр. 3693
* да су сувласници кат.парцеле 3695/1 КО Бранешци Љубиша Лојаница из Бранежаца са обимом удела од 150/10561 и Велисав Нинчић из Бранежаца са обимом удела од 10411/10561
* да су парцеле настале пројектом препарцелације кат.парцела број 3693 и 3695/1 КО Бранешци у складу са Планом генералне регулације насељеног места Чајетина (седиште Општине) са насељеним местом Златибор – I фаза („Службени лист Општине Чајетина“ број 2/2012, 4/2016, 2/2017, 4/2017, 8/2017, 14/2018, 18/2019, 3/2020 и 4/2020)
* да је на основу процене Министарства финансија – Одељења за контролу издвојених активности Ужице број 100-464-08-00360/2020-000 од 30.12.2020.године утврђена тржишна вредност предметног земљишта од по 3.300,00 динара/ m2 .

Чланом 29. ст. 4 Закона о јавној својини прописано је да се непокретне ствари могу прибавити или отуђити непосредном погодбом, али не испод од стране надлежног органа процењене тржишне вредности непокретности (код

отуђења) односно не изнад те вредности (код прибављања), ако у конкретном случају то представља једино могуће решење. Предлог акта односно акт о

оваквом располагању мора да садржи образложење из кога се може утврдити постојање ових околности.

Чланом 99.став 20 Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 – одлука

 УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон) предвиђено је да се прибављање неизграђеног грађевинског земљишта у јавну својину за потребе уређења површина јавне намене, може, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе.

Имајући у виду да у конкретном случају предметно прибављање непокретности представља једино могуће решење а све са разлога што се делови кат.парцела бр. 3693 и 3695/1 КО Бранешци већ користе као као површине јавне намене, то су испуњени услови прописани чланом 29. ст. 4 Закона о јавној својини и чланом 99.став 20 Закона о планирању и изградњи.

Из напред изнетог чињеничног стања и важећих законских прописа одлучено је као у диспозитиву решења.

**УПУТСТВО О ПРАВНОМ СРЕДСТВУ:** Против овог решења није дозвољена жалба, нити се може покренути управни спор.

**СКУПШТИНА ОПШТИНЕ ЧАЈЕТИНА**

**Број: 463 – 00085 /2020-02 од 28.12.2020.године**

|  |  |
| --- | --- |
| **ДОСТАВИТИ:**1.Подносиоцу захтева2.О.П-у Чајетина3.Два примерка Општинској управи Чајетина ради закључења уговора4.Пореској управи Чајетина.по закључењу уговора5.Архиви | **ПРЕДСЕДНИК** **Скупштине општине,***Арсен Ђурић* |